《送李及甫侍郎知筠州》
宋代·李正民

珥笔风声播上流，旧闻道院颇优游。好将省闼弥纶手，聊寄朝廷共理忧。

阖境钩锄知少盗，他时襦裤会腾讴。自惭为郡无佳政，且作卢敖汗漫游。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。